Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: [43/1995. (VI. 30.) AB határozat, ABH 1995, 188,
Paragraph Index: 1768

„40. § Az ápolási díj a tartósan gondozásra szoruló személy otthoni ápolását ellátó nagykorú hozzátartozó részére biztosított anyagi hozzájárulás.” Az Szt. e rendelkezésébõl megállapítható, hogy az ápolási díj jogosultja a tartósan gondozásra szoruló személy otthoni ápolását vállaló hozzátartozó. Az ápolási díj azzal, hogy anyagi biztonságot nyújt a tartós otthoni gondozásra szoruló beteg gondozását ellátó és emiatt munkát vállalni nem tudó vagy fizetés nélküli szabadságon levõ hozzátartozó számára, azt a társadalmilag kívánatos helyzetet kívánja elõsegíteni, hogy a tartósan beteg emberek otthoni ápolását elsõsorban közvetlen hozzátartozójuk lássa el. Az ápolási díj tehát nem a gondozottnak nyújtott szociális támogatás, hanem az ápolást ellátó hozzátartozó számára a tartós beteg ápolása miatt kiesett jövedelmének pótlását szolgáló pénzbeli ellátás. Így az ápolási díj törvényi rendeltetésével ellentétes az a szabályozás, amely az ápolási díjra való jogosultságot a gondozott jövedelmi viszonyaitól teszi függõvé. Mindezeket figyelembe véve az Alkotmánybíróság megállapította, hogy az Ör. 8. § (1) bekezdés második mondatának „a megállapítás feltétele, hogy a gondozott családjában az egy fõre esõ havi nettó jövedelem nem éri el a mindenkori öregségi nyugdíjminimum 80%-át” fordulata ellentétes az Szt.-nek az ápolási díjra vonatkozó szabályaival, így sérti az Alkotmány 44/A. § (2) bekezdésében foglalt azon rendelkezést, mely szerint a helyi képviselõ-testület rendelete nem lehet ellentétes magasabb szintû jogszabállyal. Így az Alkotmánybíróság az indítványozó által vitatott jogosultsági feltételt megsemmisítette. Tekintettel arra, hogy azt a felperes különösen fontos érdeke indokolja, az Alkotmánybíróság az Abtv. 43. §

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes